კერი მულისი

კერი ბენკს მულისი (ინგლ. Kary Banks Mullis; დ. 28 ქირსეთუთა, 1944, ლენოირი, ოორუე კაროლინა, ააშ — ღ. 7 მარაშინათუთა, 2019, ნიუპორტ-ბიჩი, კალიფორნია, ააშ) — ამერიკალი ბიოქიმიკოსი, პოლიმერაზული ჯაჭვური რეაქციაშ (პჯრ) დუმარსხუაფალი, ნობელიშ პრემიაშ ლაურეატი ქიმიაშ დარგის (მაიკლ სმიტიწკჷმა ართო). კერი მულისიშ ორიგინალური პჯრ მეთოდით, შილებე მასალაშ დნბშ მილიონობათ კოპიოშ კეთება ბორჯიშ ჭიჭე პერიოდის. გაზეთ ნიუ-იორკ ტაიმზიშ აზრით, პჯრ-შ ეპოქალურ მეთოდიშ გიმოგონებაქ დოთირუ ბიოლოგია ჟირ პერიოდო: პჯრ-შ გიმოგონებაშახ დო პჯრ-შ გიმოგონებაშ უკულ.

ბიოგრაფია
კერი ბენკს მულისიქ დებადჷ 1944 წანაშ 28 ქირსეთუთას. გურაფულენდჷ ქიმიას, ჯორჯიაშ ტექნოლოგიაშ ინსტიტუტის, ატლანტას. ჯორჯიაშ ტექნოლოგიაშ ინსტიტუტიშ უკულ გურაფა გაგინძორჷ კალიფორნიაშ უნივერსიტეტის (ბერკლი), სოდეთ ჯო ნეილენდსიშ ხემანჯღვერობათ თხილუ ოდოქტორე დისერტაცია 1973 წანას. გურაფაშ თებაშ უკულ მუშენდჷ ამერიკულ ბიოტექნოლოგიურ კომპანიას Cetus Corporation-ს, სოდეთ 1983 წანას, მულისიქ გიმიგონჷ პოლიმერაზული ჯაჭვური რეაქციაშ მეთოდი (პჯრ). პჯრ რდჷ ორიგინალური დო ეპოქალური მეთოდი, ნამუქჷთ დოთირუ ბიოლოგია. მულისის ჸათე რევოლუციური მეთოდიშ დორსხუაფაშ გეშა, Cetus Corporation-ქ გინოჩ ბონუსი 10,000 დოლარი, უკულ კომპანიაქ პატენტი ქიმეჸიდჷ დიაგნოსტიკურ კომპანია Roche Molecular Systems-ის 300 მილიონ დოლარშა. კერი მულისის შხვადოშხვა გამოგონებეფ ხოლო უღუდჷ, მარა თარი გამოგონება პჯრ მეთოდი რდჷ. 1993 წანას გინოჩეს ნობელიშ პრემია ქიმიაშ დარგის. რდჷ იაპონიაშ პრემიაშ, უილიამ ალანიშ პრემიაშ, გაირდნერიშ პრემიაშ, რობერტ კოხიშ პრემიაშ დო შხვა პრემიეფიშ ლაურეატი. ღურჷ 2019 წანაშ 7 მარაშინათუთას.

პუბლიკაციეფი დო წინგეფი


 K. Mullis, 1990, The unusual origin of the polymerase chain reaction. Scientific American, April 56–65.
 The Polymerase Chain Reaction, 1994, co-edited Francious Ferre and Richard A. Gibbs (Basel: Birkhauser) 

 Kary Mullis, Dancing Naked in the Mind Field. Vintage Books (1998).

ლიტერატურა
Paul Rabinow, Making PCR: a story of biotechnology (University of Chicago Press, 1996). 
 Anthony Liversidge, , Omni magazine (April 1992).

რესურსეფი ინტერნეტის

.
.
.

კატეგორია:ამერიკალეფი
კატეგორია:ამერიკალი ბიოქიმიკოსეფი
კატეგორია:ნობელიშ პრემიაშ ლაურეატეფი
კატეგორია:ნობელიშ პრემიაშ ლაურეატეფი ქიმიას
კატეგორია:ამერიკალი ნობელიშ პრემიაშ ლაურეატეფი
კატეგორია:დუნაბადი 1944
კატეგორია:ნაღურა 2019